google/wiki40b huggingface dataset:
Cachambi

Cachambi er en bydel i Zona Norte i Rio de Janeiro. Innbyggerne tilhører hovedsakelig middelklassen.
Bydelen hadde 42 415 innbyggere i 2010. Arealet er på 2,25 km². Den har en HDI på 0,900 (2000).
Jo-Wilfried Tsonga

Spillestil

Tsonga har stor kraft i sine slag. Spesielt på serve og forehand. Tsonga er veldig god på nett, noe som har bidratt til at han har vunnet 2 titler i double.
Preus Foto

Preus Foto ble startet som en fotobutikk i Horten i 1956 av Leif Preus. Butikken solgte kamerautstyr, hadde portrettstudio og sort/hvitt fotolaboratorium.
Med støtte fra Horten kommune startet Preus opp fotolaboratorium, som etterhvert utviklet seg til å bli ett av landets største i 1980-årene. Leif Preus startet også opp den internasjonale portrettfotografkjeden Color Art Photo. Preus Foto ble i 2007 kjøpt opp av Telebutikken.
Astraptes

Utseende

Middelsstore til nokså store (vingespenn 45–60 millimeter) smygere. Vingene er nokså smale, med brunsvart grunnfarge. Særlig ved roten har de metallisk blå eller grønne skjell, forvingen har gjerne et uregelmessig, skrått, lyst tverrbånd.

Utbredelse

Artene er utbredt i Mellom- og Sør-Amerika.
Alexander Stöckl

Aktiv utøver

Som aktiv hopper var Stöckl på det østerrikske B-landslaget, og deltok i fire verdenscuprenn, hvorav tre i 1993 og ett i 1995. 15.-plass i Kulm (Bad Mitterndorf) 30. januar 1993 ga ham 1 verdenscuppoeng og 59.-plass sammenlagt. I den tysk-østerrikske hoppuka 1992/93 ble han nummer 70 sammenlagt, etter 37.-plass i rennet i Bischofshofen. Han deltok i kontinentalcupen i sesongene 1992-1995, med 39.-plass i 1992/93 som beste sammenlagtplassering. Hans personlige rekord er 172 meter.

Trenerkarriere

Stöckl var fra 1996/97 assistenttrener på det østerrikske landslaget, i perioden da Mika Kojonkoski var hovedtrener fra 1997 til 1999. Senere var han trener ved skigymnaset i Stams, og fra 2008 til 2011 også trener for det østerrikske juniorlandslaget. I hans tid som juniorlandslagstrener vant de mannlige østerrikske juniorene fem VM-gull av seks mulige, og han ble flere ganger nevnt som en av hovedgrunnene til det østerrikske hopplandslagets suksess på slutten av 2000-tallet. 
I mars 2011 ble Stöckl presentert som hovedtrener for det norske hopplandslaget, og han begynte i jobben i mai 2011. Alexander Stöckl hadde en god start på trenerjobben for Norge. Stöckl ble kåret til Årets trener i 2015 på Idrettsgallaen 2016.

Annet

Ved siden av idretten er han også aktiv innen musikken. Han er frontfigur i a cappella-bandet Harry And The Nicknames, som er godt kjent i Østerrike. Stöckl har bl.a. skrevet sangen som en av Idol-deltakerne i Østerrike vant med.
Alexander Stöckl lærte seg raskt å snakke norsk , og bor sammen med sin samboer i Norge.
Tennis under Sentralamerikanske og karibiske leker 1978

Tennis under Sentralamerikanske og karibiske leker 1978. Tennis var en av flere sporter i de trettende sentralamerikanske og karibiske leker som ble arrangert i Medellín i Colombia i perioden 7. til 28. juli 1978. Det var tolvte gangen som tennis var med i de sentralamerikanske og karibiske leker. Det var fem turneringer; single- og double for både menn og kvinner og en mixeddoubleturnering. Venezuela ble beste nasjon med to gullmedaljer foran Puerto Rico som også vant to gull.
Ta en mynt og la den vandre

Ta en mynt og la den vandre (org. Of Ducks, Dimes and Destinies) er en Disney-tegneseriehistorie skrevet og tegnet av Don Rosa. Historien ble først utgitt i 1995, og handler om hvordan lykketiøringen først kom i onkel Skrues eie i 1877.
Dette er kapittel 0 i Skrue McDucks liv og levnet.
Joseph Elsner

Bakgrunn

Joseph Elsner kom fra en tysk schlesisk familie, i et sterkt tyskpreget område der polsk kultur stod svakt. Han fikk en tysk, og engentlig noe anti-polsk, oppdragelse. Polsk lærte han seg ikke før han var 20 år gammel.
Hans far Franz Xaver Elsner var snekker og drev ogsp med reparasjon av musikkinstrumenter; dessuten sang han og spilte harpe. Moren, Anna Barbara, født Matzke, stammet fra Glatz og var datter av en høyt skattet lutt- og fiolinbygger, Joseph Matzke, som hadde vidtrekkende kontakter i musikkens og kunstens verden.

Musikk

Joseph Elsners musikalske utdannelse begynte i Grottkau, der han sang i et kirkekor. Allerede som barn gjorde han sine første forsøk på komposisjon. Som tolvåring fortsatte utdannelsen i Breslau – først ved dominikanernes klosterskole og så ved jesuittenes St.-Matthias-gymnasium. Der fikk han blant annet undervisning i fiolin, sang og generalbass. Han sang også i byens operakor og spilte i teaterorkesteret. Parallelt utviklet han sine kompositoriske ferdigheter. Oppførelsen av den (nå tapte) motett Ave Maria ble godt mottatt. 
Han fikk i 1788 stipend til studier ved Universität Breslau (Leopoldinum) – først stuierte han teologi, deretter medisin. Så begav han seg til Wien for å fotsette med medisinen, men oppgav raskt dette prosjektet. Han ble begeistret for Wiens kulturliv og bestemte seg for den musikalske karrierevei. 
Etter å ha fullført sine studier og ha arbeidet som violinist i Brünn ble han i 1792 annenkapellmester ved den tyske Opera i Lemberg, som hørte under Østerrike-Ungarn. I Lemberg giftet han seg med Klara Abt i 1796, men hun døde året etter. I 1799 dro han til Nye-Østpreussen sammen med den polske skuespiller Wojciech Bogusławski. I Nye-Østpreussen ble Elsner sjefdirigent ved først Det Tyske Teater, siden det polske nasjonalteater i Warszawa.
Elsner foretok reiser til Paris, Dresden, Warszawa og Posen (Poznań), hvor han møtte E.T.A. Hoffmann. De grunnla i 1805 arrangementet Musikressource, som skulle samle tyskere og polakker om musikalske aktiviteter.
I 1802 giftet Elsner seg med Karolina Drozdowska.
På grund av klager over at Elsner favorisert tyskere, trakk han seg tilbake fra teaterarbeidet.
I Warszawa ble Elsner gradvis mer polsksinnet og begynte å bruke den polske form av sit navn: Józef Antoni Franciszek. Han fortsatte imislertid å omtale seg selv som schlesier.
Elsner var en produktiv komponist. Han var en av de første komponistene i Polen som tok i bruk folkemusikalske elementer og den aller første som brukte polsk språk i operaer. Elsners orkester- og kammermusikk ble oppført til begeistret omtale i Wien og andre europeiske musikksentra.
Sin musikkhistoriske betydning har Elsner som lærer for  Frédéric Chopin. Han var også lærer og forbilde for den polske komponisten Stanisław Moniuszko som skrev den polske nasjonaloperaen Halka. Moniuszko betegnet Elsner som «grunnlegger av den nasjonale musikk».
AEK Larnaka

Historie

Klubben ble grunnlagt i 1994 gjennom en fusjon mellom klubbene EPA Larnaka og Larnaka Pezoporikos. AEK Larnaka tok sitt første større mesterskap ti år etter grunnleggelsen da de vant det kypriotiske cupmesterskapet i finalen mot AEL Limassol. I den påfølgende sesongen ble klubben kvalifisert til spill i UEFA-cupen 2004/05, hvor de ble utslått allerede i andre kvalifiseringsrunde av den israelske klubben Maccabi Petah Tikva FC.
I 2010 ble det annonsert at den tidligere nederlandske landslagsspilleren Jordi Cruyff tok over det sportslige ansvaret i klubben, og svarte med å hente tidligere proffspillere som Gregoor van Dijk, Kevin Hofland og Tim de Cler til klubben. AEK Larnaka ble også kvalifisert for spill i UEFA Europa League 2011/12, hvor de blant annet etter å ha slått ut Rosenborg i playoff, gikk inn i gruppespill uten å kvalifisere seg til videre sluttspill.
Oppløyelva

Fiske

Det er fortsatt et betydelig innsig av laks, og den lakseførende strekningen befinner seg i flo- og fjæresonen nedenfor turbinen.
Foyn Trio!

Foyn Trio! er et dansk-norsk band som består av Live Foyn Friis (vokal, komposisjon) fra Asker og danskene Alex Jønsson (gitar) og Jens Mikkel Madsen (kontrabass).
De tre musikerne, som har spilt sammen siden 2009, kommer opprinnelig fra jazzsjangeren, men bandet beveger seg mellom sjangrene jazz, indie, pop, elektronisk og rock. De har turnert i Norge, Sverige, Danmark, Sverige og Tyskland.
I 2011 gav Foyn Trio! ut debutalbumet Joy Visible på Finito Bacalao Records. De har også gitt ut singlene «Dementor» (2012), «Ahaahee» (2013) og «Sailing» (2013). Singelen «Make Me Smile» (2011) ble gitt ut på et samlealbum med artister som Kaizers Orchestra, Datarock og Jim Stärk.
Ved Danish Music Awards 2012 ble albumet Joy Visible nominert til Årets danske vokaljazz-utgivelse. Under samme arrangement vant frontfiguren Live Foyn Friis prisen Årets unge jazzkomponist 2012.
De tre musikerne opptrer også i kvartettsammenhenger, og med strykekvartett spiller de arrangementer av Kasper Bai og Live Foyn Friis under navnet Live Foyn Friis with Strings.
Tre i Norge ved to av dem

Tre i Norge ved to av dem er en reiseskildring skrevet av Walter J. Clutterbuck og James A. Lees. Den ble utgitt på norsk første gang i 1884, mens originalen Three in Norway (by two of them) ble utgitt i London (1882) Longmans, Green & Co. Boken er utgitt på nytt flere ganger, både på norsk og engelsk. Gruppen ankom Kristiania med båt 11.juli og reiste videre med jernbane og båt til Lillehammer, med hest oppover Gudbrandsdalen og videre til Gjende i Jotunheimen. Der tilbragte de sommeren med fiske og jakt før de returnerte i midten av september. På returen passerte de blant annet Bjølstad gård i Heidal.
Dōjinshi

Dōjinshi (同人誌) er japanske selvutgitte verk, vanligvis en form for manga, tidsskrift eller bok. Dōjinshi er som oftest lagd av amatører, selv om noen profesjonelle lager også dōjinshi ved å publiserte utenfor den vanlige industrien. Siden 1980-årene har den vangliste distribusjonsmetoden for slike verk vært dōjinshikonvensjoner. Den største slike konvensjonen er Comiket. Her kan deltagerne kjøpe, selge og bytte hverandres dōjinshi.
Amandaprisen 1988

Amandaprisen 1988 var utdelingen av Amandaprisen i 1988. Både filmer fra 1987 og 1988 var nominerte.

Vinnere

Vinnere:
Arbeidsmarkedsopplæring

Arbeidsmarkedsopplæring, også kalt AMO, er tiltak i form av arbeidsretta opplæring og trening for å folk tilbake i (lønnet) arbeid.
AMO tilrettelegges av Arbeids- og velferdsforvaltningen (NAV) og kan søkes av både ordinære arbeidssøkere og arbeidssøkere som er under yrkesrettet attføring. Opplæring kan skje gjennom arbeidsmarkedskurs eller innenfor det ordinære utdanningssystemet.
For å kunne delta må man være over 19 år og registrert som arbeidssøker med et behov for kvalifisering. Vanligvis får man opplæring ved å delta på et arbeidsmarkedskurs. Ordinære arbeidssøkere kan få opplæring i inntil 10 måneder, mens arbeidssøkere på yrkesrettet attføring kan få opplæring i inntil tre år.
Sybaguasu

Utseende

Middelsstore, avlange, gulbrune til svarte trebukker. Antennene er noe lengre enn kroppen. Pronotum er omtrent trapesformet, litt bredere enn langt, gjerne med gule sidekanter. Dekkvingene er jevnbrede med en skarpt opphøyd lengderibbe som avgrenser den flate delen av dekkvingen (ryggsiden).

Utbredelse

Slekten er funnet fra Costa Rica i nord til Brasil i sør.
Walter fitz Alan

Walter fitz Alan (født 1106 i Shropshire, død juni 1177) var den første High Steward of Scotland, fra rundt 1150 og til sin død. Han er beskrevet som «en normanner av kultur og bretoner av blod». Hans familie kom til England med Vilhelm Erobreren, og han ble stamfar til huset Stuart.
Han var den tredje sønnen av den bretonske ridderen Alan fitz Flaad, en føydal herre av Oswestry, gjennom sin hustru Aveline, datter av Ernoulf de Hesdin.
Under det engelske kaos under Stefan og borgerkrigen mellom keiserinne Matilda av det tysk-romerske rike og Stefan av England, samlet Walter støtte for keiserinnen.
Da keiserinne Matildas sak var tap, slo Walter seg sammen med David I som var Matildas onkel. Han ble Davids dapifer eller steward (statholder). Sammen med sin bror Simon, kom Walter til Skottland rundt 1136  og kjempet for Skottland under Fanenes slag ved Northallerton i Yorkshire i 1138 under David Is sønn, prins Henrys kommando.
Han ble deretter utnevnt til Steward of Scotland av kong David I, i 1157 ble utnevnelsen bekreftet som et arvelig embete. Walter stilt fem riddere til disposisjon for kongen, og fikk til gjengjeld det som skulle bli til det historiske county Renfrewshire, områdene som inkluderer Paisley, Pollok, Cathcart og Ayrshire, og dette ble bekreftet i et charter i 1157 fra Malcolm IV. I 1163 grunnla Walter, først i Renfrew, men snart etter i Paisley, en munkekommunitet med munker fra Cluny-klosterets underkloster Much Wenlock fra hans hjemtrakter Shropshire. Walter fikk direkte fra kronen Berwickshire-eiendommene Birkenside og Legerwood på den østlige/venstre bredden av Leader Water og ga munkene kirken i Legerwood som de disponerte fra 1164 og fram til reformasjonen i Skottland i 1560. Klosteret vokste stadig og ble i 1219 Paisley Abbey.
Ved hans død overtok sønnen Alan fitz Walter, 2. High Steward av Skottland som High Steward of Scotland.
Marcos Aurélio Fernandes da Silva

Karriere

Marcos Aurélio Fernandes da Silva startet sin profesjonelle karriere i Mirassol i 1998. Han har også spilt for Avispa Fukuoka, Kawasaki Frontale, Palmeiras, São Caetano, Cruzeiro, Fluminense, Portuguesa og Vitória.
Rubina Rana

Oslo bystyre

Hun var den første med pakistansk bakgrunn som ble valgt inn i Oslo bystyre, og satt der fra 1995 til 1999. I 1999 ble hun kjent da hun som første person med ikke-vestlig bakgrunn ledet 17. mai-komiteen i Oslo, og gikk først i barnetoget. Rana vakte stor oppmerksomhet da hun ledet denne komiteen, og hun mottok drapstrusler fra personer som syntes Rana gjorde ting verre ved å ikle seg en bunadinspirert festdrakt under sitt oppdrag på 17. mai. Avisene 18. mai omtalte Ranas 17. mai-marsj som en «seiersmarsj».

UDI-saken

I 2002 ble det kjent at Rana hadde fått ordnet oppholdstillatelse til sin søster i Norge. Etter at to søknader hadde blitt avslått, tok Rana direkte kontakt med Utlendingsdirektoratet (UDI), og direktør Trygve G. Nordby overprøvde så tre av sine egne saksbehandlere, og innvilget oppholdstillatelse. UDI ble for dette refset av de tre største partiene på Stortinget.

Rubina Ranas gate

I mars 2006 bestemte bydelsutvalget i Bydel Gamle Oslo å oppkalle en gate på Grønland i Oslo etter henne. Deler av Rubina Ranas gate var tidligere en del av Mandalls gate, og gaten går fra Tøyenbekken til Platous gate. Hun ble da den første ikke-vestlige innvandrer som fikk en gate oppkalt etter seg i Oslo.
Aleksandar Mitrović

Landslaget

Han ble tatt ut i Serbias tropp til VM i fotball 2018 i Russland.
FNs delingsplan for Palestina

FNs delingsplan for Palestina ble den 29. november 1947 stemt frem av De forente nasjoner for å avslutte Det britiske palestinamandatet innen 1. august 1948, for å løse Midtøsten-konflikten i Det britiske palestinamandatet. Planen ble formelt benevnt som «FNs hovedforsamlings resolusjon 181». Planen ble godkjent av FNs hovedforsamling med 33 stemmer mot 13, med 10 nøytrale. For å ta høyde for stor innvandring etter jødeforfølgelsene i Europa og holocaust, ble sionister tildelt 56% av Palestina mens araberne fikk 43% og resten (1%) var internasjonal sone. Denne planen ble sett på som urettferdig av Palestinerene og ble avvist. Det førte senere til den første krigen i Palestina i 1948.
Planen ville dele opp Palestinaterritoriet inn i jødiske og arabiske stater, med det store Jerusalem-område, inkludert Betlehem, under internasjonal kontroll.
Kae Nishina

Landslaget

Kae Nishina spilte 46 landskamper for Japans kvinnelandslag. Hun ble tatt ut i Japans tropp til VM i fotball 1995, Sommer-OL 1996 og VM i fotball 1999.
Some Girls

Utmerkelser

Some Girls kom i 2003 som nr. 269 på Rolling Stones liste over de beste album noensinne.
Fiskeregnet

Historie

Fiskeregnet er en folke-myte fra Honduras. Fenomenet opptrer i regionen Yoro og skjer i månedene mai til juli.
Vitner til fenomenet forteller at det hele begynner med mørke, tunge skyer, etterfulgt av lyn, torden, kraftig vind og tungt nedbør, i to til tre timer. Når regnet opphører finnes det hundrevis av fisk på bakken. Lokalbefolkningen plukker, iflg. tradisjonen opp fisken, og bruker det i matlagingen.
Siden 1998 har Fiskeregn festivalen (Festival de la Lluvia de Peces) blitt arrangert i byen Yoro, Honduras.
I juli 2006 dokumenterte et TV-team fra Honduras fenomenet; og der ble det rapportert at i de siste år har fenomenet økt i intensitet, og at man nå gjerne hadde to slike fiskeregn i året.

Forklaring

Forklaringen som ofte brukes er av meteorologisk art; med sterke vinder og tungt nedbør. Man har ment at fisken stammer fra Atlanterhavet, rundt 20 mil unna. Det knytter seg mye praktisk tvil til denne forklaringen; da selv om det kan skje på denne måten, så krever det en unaturlig rekke med tilfeldigheter for å få et slikt resultat, og at dette skal kunne skje regelmessig, er da antatt usannsynlig.
En annen forklaring er at fisken ikke kommer fra havet i det hele tatt, men er ferskvannsfisk som sogner til et lokalt fiskevann eller en elv; men der endel fisk forviller seg inn i underjordiske ganger og tunneler, og kommer til overflaten igjen ved tungt nedbør. Fenomenet skal ha blitt utforsket av National Geographic på 70-tallet. De fant at all fisken var omtrent like stor, rundt 15 cm stor, og at den var helt blind. Eksperter verifiserte funnet, men fant ingen bevis på underjordiske vann eller tunneler. De kom dog også til denne konklusjonen; at fisken lever under jorden i elver eller tunneler, men aldri er utsatt for lys, og derfor blir helt blinde.
Det eksisterer også en religiøs forklaring på fenomenet, som mange av lokalbefolkningen setter sin lit til. Historien forteller nemlig at den spanske katolske presten José Manuel Subirana besøkte området fra 1856 til 1864, og støtte på mye fattigdom. Som et resultat ba presten i tre dager og tre netter til Gud om et mirakel som kunne hjelpe den utarmede befolkningen med mat. Siden, forteller historien, har fiskeregnet pågått.
Periferivinkel

Generelt tilfelle

I alminnelighet vil ingen av de to beina til en periferivinkel gå gjennom sirkelens sentrum. Men likevel vil dens størrelse alltid være halvparten av sirkelbuen som de spenner over. Det kan man se ved å betrakte de tre tilfellene i figuren. Når et bein går gjennom sentrum som i figuren til venstre, er periferivinkelen i punktet M halvparten av sirkelbuen AD. Blir vinkelen større som i den midtre figuren, er perferivinkelen i punktet M summen av perferivinklene AMD og DMB. Men nå er periferivinkelen AMD halvparten av sirkelbuen AD og periferivinkelen DMB er halvparten av sirkelbuen DB da for begge disse vinklene går et bein gjennom sentrum. Den totale periferivinkelen AMB er derfor halvparten av sirkelbuen AB.
Når sirkelbuen AB er mindre enn sirkelbuen AD som i figuren til høyre, ser man på samme måte at peiferivinkelen AMB er halvparten av sirkelbuen AB. På den måten er størrelsen til en periferivinkel alltid like stor som halvparten av sirkelbuen som dens to bein spenner over. Dette er også tilfelle når et av beinene går over til å bli en tangent til sirkelen.

Potens

Hvis kryssningspunktet mellom to sekanter ligger innenfor eller utenfor sirkelen, vil fremdeles vinkelen mellom dem være gitt på en tilsvarende måte som halvparten av summen eller differensen av de to sirkelbuene som sekantene spenner over. Produktet av lengdene til de to delene av hver sekant som ligger mellom deres kryssningspunkt og de to skjæringspunktene med sirkelen, er det samme for hver sekant som går gjennom kryssningspunktet. Dette produktet definerer potensen til dette punktet. For en periferivinkel ligger kryssningspunktet på omkretsen og potensen for punktet er lik null.
Uffizi

Museet og dets historie

Giorgio Vasari startet byggingen av palasset i 1560 på oppdrag fra Cosimo I de' Medici som administrasjonskontorer. Navnet Uffizi betyr kontor. Bygget stod ferdig i 1581. Ettersom årene gikk ble deler av palasset brukt som lagerplass for noen av de mange kunstgjenstander som Mediciene samlet seg. Etter Medicienes styre var over, forble kunstskattene i Firenze, og et av verdens første museer ble skapt. Galleriet hadde vært åpent for besøkende på forespørsel siden det 16. århundre og i 1765 ble det offisielt åpnet for publikum.
Ettersom samlingen er så enorm, er deler av den flyttet til andre museer i Firenze. Dette gjelder f.eks. noen berømte statuer som befinner seg i Bargello. For tiden pågår et prosjekt for å utvide utstillingslokalene fra ca. 6 000 m²  til nesten 13 000 m². Dette vil gjøre det mulig for publikum å se mange kunstverk som hittil normalt har vært i magasinene.
I 1993 eksploderte en bilbombe som drepte fem mennesker og skadet palasset. Det er fortsatt ikke klart hva som var bakgrunn for bomben, men mafiaen mistenkes. Bombens skader er reparert, med unntak av noen fresker som det ikke var mulig å reparere.
I dag er Uffizi en av de mest populære turistattraksjonene i Firenze. I høysesongen (verst er juli) kan ventetiden for å komme inn være opp til fem timer, men noe kortere for de som har forhåndsbestilt billetter.
Sylinderspilledåse

Hos en sylinderspilledåse blir lyden laget ved at en metallvalse med stifter roterer og slår an tennene, eller tungene, på en inntilliggende metallkam. Tungene lager en lang plingende lyd: kort tunge gir en lys toner mens en lang tunge gir en basstone. En stiftvals har vanligvis 8-10 ulike melodier, men det er beskrevet alt fra 2 til 30 stk. For å skifte melodi skyves stiftvalsen sideveis ved hjelp av en spak.
Sylinderspilledåsen er eldre enn de mekaniske instrumentene som blir styrt med hullkort eller plate (platespilledåse). Stiftvalsprinsippet er beskrevet allerede i dokument fra 800-tallets Bagdad. Prinsippet med svevende tunger tilskrives klokkemaker Antoine Fevre fra Genève, i 1796, mens bruk av sylinder med pigger som styring av det musikalske forløpet hadde være i bruk i klokker noen tiår tidligere.
Den fransktalende delen av Sveits, som også var senter for finmekanisk klokkeindustri, ble tidig senter for utviklingen av instrumentet, spesielt kring byen St. Croix. I løpet av 1800-tallet vokste sveitsiske firmaer frem som Nicole Freres, Paillard, Lecoultre, Mermot Freres med flere. De kom etter hvert å eksporterte til hele verden. Det fantes også produsenter i Frankrike, Tyskland, Tsjekkia, Østerrike-Ungarn og andre steder.
Produksjonen av spilledåser, i en trekasse med ca. 8-10 melodier, hadde sin storhetsperiode mellom 1870-1890 for å nære opphørte helt ca. 1914, utkonkurrert av grammofon og fonograf.
I tillegg til den enkle modellen av sylinderspilledåse med en kam, ble det laget ulike musikalske modeller med andre sound, eller der ulike instrumenter ble imitert - mandolin (med tremolo), pianoforte (med dynamikk), harpe etc. Mekanikken ble også koblet til slagverk m tromme, klokker eller kastanjetter.
Notarius publicus

Notarius publicus er latin og betyr offentlig protokollfører.

Norge

I Norge er notarius publicus en offentlig tjenestemann som utfører notarialforretninger. Utføring av notarialforretninger hører inn under tingretten. Til og med 2017 var borgerlig vigsel en notarialforretning.
Hvaler Båt- og Fergeselskap

Hvaler Båt- og Fergeselskap AS er et nedlagt kommunalt selskap som opererte ferger i Hvaler kommune i Østfold. Det ble stiftet i 1893 og var eid av kommunen til 2001, da det ble privatisert og solgt til Glommen Bulk. Hvaler Båt- og Fergeselskap ble drevet fra Skjærhalden med ruter til Lauer, Herføl, Søndre Sandøy og Nordre Sandøy, samt Strömstad i Sverige. Før åpningen av Hvalertunnelen i 1989 drev selskapet også ferjesambandet Skipstadsand–Korshavn.